Íslenski listinn

הרשימה האיסלנדית (באיסלנדית: Íslenski listinn) היא מצעד המוזיקה המוביל באיסלנד. הרשימה מתעדכנת מדי שבוע. רשימת סוף השנה מכילה את 40 השירים המובילים של השנה. הרשימה פורסמה באמצעות מדיות רבות לאורך השנים, כגון עיתונים, טלוויזיה ורדיו, וכיום מנחה אותה תחנת הרדיו FM 957 שבבעלות חברת המדיה סין (Sýn).

 היסטוריה 
המצעד, ושמו הנוכחי, הוכרזו לראשונה בעיתון DV בינואר 1993. הרשימה הייתה תוצאה של שיתוף פעולה בין DV, תחנת הרדיו פילגטייאן ומותג קוקה קולה באיסלנד. הרשימה הייתה אמורה להיות רשימה של 40 השירים המובילים ומתפרסמת בכל יום חמישי במדור המוזיקה בעיתון. לאחר הפרסום בעיתון הבוקר, ביום חמישי בערב, השירים הושמעו ברדיו בתוכנית רדיו מיוחדת בת שלוש שעות בפילגטייאן. את תוכנית הרדיו הראשונה הנחה יון אקסל אולפסון.

קישורים חיצוניים

קטגוריה:מוזיקה איסלנדית
איסלנד